techiaith/cofnodycynulliad_en-cy huggingface dataset:
English: Well, there are figures of that sort available for Wales, of course, but matters for Scotland, Llywydd, are a matter for the Scottish Parliament and then for the Scottish people to weigh up and come to a decision.
Welsh: Wel, mae ffigurau o'r math hwnnw ar gael ar gyfer Cymru, wrth gwrs, ond mae materion yr Alban, Lywydd, yn faterion i Lywodraeth yr Alban ac yna i bobl yr Alban eu pwyso a'u mesur a gwneud penderfyniad.
English: The Wales Governance Centre has helpfully recently published a report where it sets out total Welsh public sector spending by all levels of Government. The most recent year - 2014-15 - for which they have comparable data was £38 billion. That compares with total public sector revenues drawn from Wales of £23.3 billion. So, the report finds that Wales's net fiscal balance was a deficit of £14.7 billion, almost the same as Scotland, despite a significantly smaller economy, which would leave a fiscal gap of 24 per cent of GDP. Given that gap, and Wales's dependence on fiscal transfers from England, is it sensible for the First Minister to say that Scotland should be the model for Wales?
Welsh: Yn ddefnyddiol iawn, mae Canolfan Llywodraethiant Cymru wedi cyhoeddi adroddiad yn ddiweddar lle y mae'n nodi cyfanswm gwariant y sector cyhoeddus yng Nghymru ar bob lefel o'r Llywodraeth. Y flwyddyn ddiweddaraf y mae ganddynt ddata cymaradwy ar ei chyfer yw 2014-15, ac roedd yn £38 biliwn. Mae hynny'n cymharu â chyfanswm refeniw sector cyhoeddus i Gymru o £23.3 biliwn. Felly, mae'r adroddiad yn canfod mai cydbwysedd cyllidol net Cymru oedd diffyg o £14.7 biliwn, bron yr un fath â'r Alban, er gwaethaf economi sylweddol lai, a fyddai'n gadael bwlch cyllidol o 24 y cant o'r cynnyrch domestig gros. O ystyried y bwlch hwnnw, a dibyniaeth Cymru ar drosglwyddiadau cyllidol o Loegr, a yw'n synhwyrol i'r Prif Weinidog ddweud mai'r Alban a ddylai fod yn fodel ar gyfer Cymru?
English: I'm sure the First Minister was right to point to the fact that there are many ways in which Scotland can be a model for Wales, just as there are many things that we do here that Scotland regards as a model that they can learn from as well. So, there are no points to be made of a sensible nature from that remark. What there is, as the Member says - and, from this Government's point of view, we are a devolutionist Government that believes in being part of the United Kingdom. The reason we believe in being part of the United Kingdom is that we regard it as an insurance policy in which we pool our risks and we share rewards. I don't believe that questions that appear to pit one part of the United Kingdom against another and to say that one part is being subsidised by another - I don't think that's a helpful way of thinking about things. The Member will be aware that the same report from the Wales Governance Centre says that Wales makes a greater fiscal effort per head of the population that any other part of the United Kingdom. We all make contributions, we all have needs that we are able to address, and I think that that is the most sensible way of trying to think about these matters.
Welsh: Rwy'n siŵr fod y Prif Weinidog yn iawn i dynnu sylw at y ffaith fod yna sawl ffordd y gall yr Alban fod yn fodel ar gyfer Cymru, yn union fel y mae llawer o bethau rydym yn eu gwneud yma y mae'r Alban yn eu hystyried yn fodelau y gallant ddysgu oddi wrthynt hefyd. Felly, nid oes unrhyw bwyntiau o natur synhwyrol i'w gwneud o'r sylw hwnnw. Yr hyn sydd gennym, fel y dywed yr Aelod - ac o safbwynt y Llywodraeth hon, rydym yn Llywodraeth ddatganoliadol sy'n credu mewn bod yn rhan o'r Deyrnas Unedig. Y rheswm y credwn mewn bod yn rhan o'r Deyrnas Unedig yw ein bod yn ystyried hynny'n bolisi yswiriant lle rydym yn cyfuno ein risgiau ac yn rhannu buddiannau. Nid wyf yn credu bod cwestiynau sydd i'w gweld yn gosod un rhan o'r Deyrnas Unedig yn erbyn rhan arall ac yn dweud bod un rhan yn cael ei sybsideiddio gan ran arall - nid wyf yn credu bod honno'n ffordd ddefnyddiol o feddwl am bethau. Bydd yr Aelod yn ymwybodol fod yr un adroddiad gan Ganolfan Llywodraethiant Cymru yn dweud bod Cymru yn gwneud mwy o ymdrech cyllidol y pen o'r boblogaeth nag unrhyw ran arall o'r Deyrnas Unedig. Rydym i gyd yn gwneud cyfraniadau, mae gennym i gyd anghenion y gallwn fynd i'r afael â hwy, ac rwy'n credu mai dyna'r ffordd fwyaf synhwyrol o geisio meddwl am y materion hyn.
English: So, £7,500, approximately, per head is raised in tax in Wales, compared to £10,000 across the UK as a whole. I'm glad to hear the Cabinet Secretary's restatement and clarification that his party, at least, and the Government he leads, is a devolutionist one, because, in many of the actions of this Government, agreement is sought with a certain party opposite - and I'm never quite clear whether they are in opposition or supporting the Government, but their signature policy of independence for Wales is supported by a mere 6 per cent of people living in Wales. Now, the Cabinet Secretary spoke earlier about a quadrilateral meeting, and the First Minister has put great emphasis on the Joint Ministerial Committee sort of structure, but are we not in a very different situation? Not only did Wales, as England, vote for leaving the European Union, and did so by more than the UK as a whole, the situation we face is that Northern Ireland has no government, and it's not clear when they will have a government, while the Scottish Government will, for the foreseeable future, be agitating for independence, seeking pretext for dispute, rather than trying to make the UK work. In that situation, should the Welsh Government not put a greater emphasis on bilateral meetings and negotiation with the UK Government to get the best result for Wales, as the Cabinet Secretary sought to do with the fiscal framework?
Welsh: Felly mae tua £7,500 y pen o dreth yn cael ei godi yng Nghymru, o'i gymharu â £10,000 ar draws y DU yn ei chyfanrwydd. Rwy'n falch o glywed ailddatganiad ac eglurhad Ysgrifennydd y Cabinet fod ei blaid, o leiaf, a'r Llywodraeth y mae'n ei harwain, yn un ddatganoliadol, oherwydd, yn llawer o weithredoedd y Llywodraeth hon, ceisir cytundeb ag un o'r gwrthbleidiau gyferbyn - ac nid wyf byth yn hollol siŵr a ydynt yn wrthblaid neu'n cefnogi'r Llywodraeth, ond 6 y cant yn unig o'r bobl sy'n byw yng Nghymru sy'n cefnogi eu polisi mwyaf arwyddocaol sef sicrhau annibyniaeth i Gymru. Nawr, siaradodd Ysgrifennydd y Cabinet yn gynharach am gyfarfod pedairochrog, ac mae'r Prif Weinidog wedi rhoi pwyslais mawr ar y math o strwythur sydd i Gyd-bwyllgor y Gweinidogion, ond onid ydym mewn sefyllfa wahanol iawn? Nid yn unig fod Cymru, fel Lloegr, wedi pleidleisio dros adael yr Undeb Ewropeaidd, a'i bod wedi gwneud hynny o fwy na'r DU yn ei chyfanrwydd, y sefyllfa sy'n ein hwynebu yw nad oes gan Ogledd Iwerddon lywodraeth, ac nid yw'n glir pryd y bydd ganddynt lywodraeth, tra bydd Llywodraeth yr Alban, hyd y gellir rhagweld, yn ymgyrchu dros annibyniaeth, gan geisio chwilio am esgus dros greu anghydfod, yn hytrach na cheisio gwneud i'r DU weithio. Yn y sefyllfa honno, oni ddylai Llywodraeth Cymru roi mwy o bwyslais ar gyfarfodydd dwyochrog a negodi â Llywodraeth y DU i gael y canlyniad gorau i Gymru, fel y ceisiodd Ysgrifennydd y Cabinet ei wneud â'r fframwaith cyllidol?
English: Bilateral contacts with UK Government are important. On the Brexit front, I met with the Secretary of State for Exiting the European Union the week before last, and the First Minister met bilaterally with him last week. But these things are not, in the end, a substitute for the JMC process and, indeed, for a better, improved and substantially stepped up JMC process. The Scottish Minister for leaving the European Union said very explicitly to me that, despite the fact that they have a political set of ambitions that they hope to take forward in the way that the First Minister of Scotland has set out, Scotland intended to continue to be participating members of the JMC. Coming together in that way, where the four component parts of the United Kingdom share ideas and attempt to find common solutions to common problems, I think, is not to be sidelined by bilateral contacts. Bilateral contacts supplement them and are important, but they are not a substitute for them.
Welsh: Mae cysylltiadau dwyochrog â Llywodraeth y DU yn bwysig. O ran Brexit, cefais gyfarfod â'r Ysgrifennydd Gwladol dros Adael yr Undeb Ewropeaidd yr wythnos cyn y ddiwethaf, a chafodd y Prif Weinidog gyfarfod dwyochrog ag ef yr wythnos diwethaf. Ond nid yw'r pethau hyn, yn y pen draw, yn gweithredu yn lle proses y Cyd-bwyllgor Gweinidogion nac yn wir, yn lle fersiwn well a chryn dipyn yn fwy datblygedig o broses Cyd-bwyllgor y Gweinidogion. Dywedodd Gweinidog yr Alban dros Adael yr Undeb Ewropeaidd yn benodol iawn wrthyf, er bod ganddynt gyfres wleidyddol o uchelgeisiau y maent yn gobeithio bwrw ymlaen â hwy yn y ffordd y mae Prif Weinidog yr Alban wedi ei nodi, bwriad yr Alban oedd parhau i fod yn aelod cyfrannog o Gyd-bwyllgor y Gweinidogion. Credaf na ddylai cysylltiadau dwyochrog gymryd lle'r ffordd honno o ddod ynghyd, lle y mae pedair cydran y Deyrnas Unedig yn rhannu syniadau ac yn ceisio dod o hyd i atebion cyffredin i broblemau cyffredin. Mae cysylltiadau dwyochrog yn eu hategu ac yn bwysig, ond nid ydynt yn cymryd eu lle.
English: I thank Julie Morgan for the question. The Welsh Government will always aim to make best use of any new funding available to us. The consequentials that arise from the spring budget do nothing to reverse the UK Government's pursuit of the damaging policy of austerity.
Welsh: Diolch i Julie Morgan am y cwestiwn. Bydd Llywodraeth Cymru bob amser yn ceisio gwneud y defnydd gorau o unrhyw gyllid newydd sydd ar gael i ni. Nid yw'r symiau canlyniadol sy'n codi o gyllideb y gwanwyn yn gwneud dim i wrthdroi polisi niweidiol caledi y mae Llywodraeth y DU yn ei ddilyn.
English: Before you ask the supplementary question, I believe you've requested a grouping of this question with question 4.
Welsh: Cyn i chi ofyn y cwestiwn atodol, rwy'n credu eich bod wedi gofyn i'r cwestiwn hwn gael ei grwpio â chwestiwn 4.
English: Yes. Consider it done. [Laughter.]
Welsh: Ydw. Wedi'i wneud. [Chwerthin.]
English: The Chancellor announced in his budget a £5 million fund to celebrate next year's centenary of the first British woman to get the vote in 1918. This is, I know, a small amount of money in relation to the whole of the budget, but I wondered if the Cabinet Secretary could tell us how much of that money we would receive in Wales, how would that money be distributed and to what sort of projects.
Welsh: Yn ei gyllideb, cyhoeddodd y Canghellor gronfa o £5 miliwn i ddathlu canmlwyddiant y wraig gyntaf ym Mhrydain i gael y bleidlais yn 1918 y flwyddyn nesaf. Mae hwn, rwy'n gwybod, yn swm bychan o arian o'i gymharu â'r gyllideb gyfan, ond roeddwn yn meddwl tybed a allai Ysgrifennydd y Cabinet ddweud wrthym faint o'r arian hwnnw y byddem yn ei dderbyn yng Nghymru, sut y byddai'r arian hwnnw'n cael ei ddosbarthu ac i ba fath o brosiectau.
English: I thank Julie Morgan for that question. Wales's share of that £5 million fund is £294,000. That's the consequential of it. The Welsh Cabinet will meet on Tuesday of next week to consider how we will use budget consequentials, and that will be part of our consideration.
Welsh: Diolch i Julie Morgan am y cwestiwn hwnnw. £294,000 yw cyfran Cymru o'r gronfa o £5 miliwn. Dyna'r swm canlyniadol. Bydd Cabinet Cymru yn cyfarfod ddydd Mawrth yr wythnos nesaf i ystyried sut y byddwn yn defnyddio symiau canlyniadol y gyllideb, a bydd hynny'n rhan o'n hystyriaeth.
English: Minister, I really welcome the fact that this Welsh Labour Government has continued to prioritise investment in social services, in contrast to the approach that's been taken in recent years in England, but it remains the case that pressure on social services is immense. I hope that you are giving very serious consideration to using the additional funding to tackle those pressures. I know that you're well aware of my continued concern about the reduction in funding for the Family Fund. What assurances can you offer that addressing the pressures in social services will be a top priority for you, and would you agree with me that this additional money presents an excellent opportunity to review the support for disabled children in general and the cut to the Family Fund specifically?
Welsh: Weinidog, rwy'n croesawu'n fawr y ffaith fod Llywodraeth Lafur Cymru wedi parhau i flaenoriaethu buddsoddiad mewn gwasanaethau cymdeithasol, yn wahanol i'r ymagwedd a fabwysiadwyd yn Lloegr dros y blynyddoedd diwethaf, ond mae'n dal i fod yn wir fod y pwysau ar y gwasanaethau cymdeithasol yn enfawr. Rwy'n gobeithio eich bod yn rhoi ystyriaeth ddifrifol iawn i ddefnyddio'r arian ychwanegol i fynd i'r afael â'r pwysau hwnnw. Rwy'n gwybod eich bod yn ymwybodol iawn o fy mhryder parhaus ynglŷn â'r toriad yn y cyllid ar gyfer Cronfa'r Teulu. Pa sicrwydd y gallwch ei roi y bydd mynd i'r afael â'r pwysau ar y gwasanaethau cymdeithasol yn brif flaenoriaeth i chi, ac a fyddech yn cytuno bod yr arian ychwanegol hwn yn gyfle gwych i adolygu'r gefnogaeth i blant anabl yn gyffredinol a'r toriad i Gronfa'r Teulu yn benodol?
English: Cabinet Secretary, will you join me in welcoming the £50 million increase to the Welsh Government's capital budget that will now come as a result of the budget, which builds on the £400 million increase announced in the autumn statement? This does give us some real flexibility in terms of capital development.
Welsh: Ysgrifennydd y Cabinet, a wnewch chi ymuno â mi i groesawu'r cynnydd o £50 miliwn i gyllideb cyfalaf Llywodraeth Cymru a fydd yn awr yn dod yn sgil y gyllideb, sy'n adeiladu ar y cynnydd o £400 miliwn a gyhoeddwyd yn natganiad yr hydref? Mae hyn yn rhoi hyblygrwydd go iawn i ni o ran datblygu cyfalaf.
English: Well, Chair, I welcome any extra money that comes to Wales. The £50 million additional capital is over a four-year period. When you take it into account with the autumn statement money, it means that our capital budgets will only be 21 per cent, now, less in 2019-20, compared to what they were in 2009-10. So, the Chancellor has gone some way - some small way - to filling the hole that his predecessor had created.
Welsh: Wel, Gadeirydd, rwy'n croesawu unrhyw arian ychwanegol sy'n dod i Gymru. Bydd y cyfalaf ychwanegol o £50 miliwn yn cael ei rannu dros gyfnod o bedair blynedd. Pan fyddwch yn ei ystyried gydag arian datganiad yr hydref, mae'n golygu mai dim ond 21 y cant yn llai y bydd ein cyllidebau cyfalaf yn 2019-20 yn awr, o'i gymharu â'r hyn oeddent yn 2009-10. Felly, mae'r Canghellor wedi mynd ran o'r ffordd - rhan fach o'r ffordd - i lenwi'r twll a grëwyd gan ei ragflaenydd.
English: In previous UK budgets, there has been considerable disagreement on how the UK Government has classified certain spending lines, particularly in capital spending - so, whether they designate a project UK-wide where there is no Barnett consequential, or England only where there is. Has the Cabinet Secretary made any assessment on the recent budget in terms of whether there has been any evidence to suggest similar accounting jiggery-pokery as far as Barnett consequentials are concerned?
Welsh: Mewn cyllidebau blaenorol ar gyfer y DU, mae cryn anghytundeb wedi bod ynglŷn â sut y mae Llywodraeth y DU wedi dosbarthu llinellau gwariant penodol, yn enwedig mewn gwariant cyfalaf - felly, pa un a ydynt yn dynodi prosiect ledled y DU lle nad oes symiau canlyniadol Barnett, neu brosiect yn Lloegr yn unig os yw ar gael. A yw Ysgrifennydd y Cabinet wedi cynnal unrhyw asesiad ar y gyllideb ddiweddar i weld a gafwyd unrhyw dystiolaeth sy'n awgrymu bod cyfrifo ystrywgar tebyg wedi digwydd mewn perthynas â symiau canlyniadol Barnett?
English: Well, the Member can be sure that we are eagle-eyed in looking for exactly those sorts of manoeuvres, and my officials have been looking very closely at the detail of what was said by the Chancellor last week. As you know, the budget turns out to be a very moving feast indeed, and moved again only within the last hour with a further retreat from the proposals that were made only a week ago. But we do look very directly at the point the Member has made and challenge where we need to, where we think that classifications are being wrongly deployed to the disadvantage of Barnett consequentials.
Welsh: Wel, gall yr Aelod fod yn sicr ein bod yn cadw llygad barcud wrth chwilio am yr union fathau hynny o ystrywiau, ac mae fy swyddogion wedi bod yn edrych yn ofalus iawn ar fanylion yr hyn a ddywedwyd gan y Canghellor yr wythnos diwethaf. Fel y gwyddoch, mae'r gyllideb yn wledd newidiol iawn yn wir, a newidiodd eto o fewn yr awr ddiwethaf yn unig gyda chamu'n ôl eto o'r argymhellion a wnaed gwta wythnos yn ôl. Ond rydym yn edrych yn fanwl iawn ar y pwynt y mae'r Aelod wedi'i wneud ac yn herio lle y mae angen i ni wneud hynny, lle y credwn fod dosbarthiadau'n cael eu defnyddio ar gam er anfantais i symiau canlyniadol Barnett.
English: The spring budget provides a £150 million boost to the Welsh Government resource budget and £50 million to its capital budget, as mentioned earlier. The Welsh Government recently announced an additional £10 million a year for social care in Wales, to help meet the additional costs of the national minimum wage. Will the Cabinet Secretary agree to give strong consideration to using some of the increase in the block grant to provide additional finance for social care in Wales, please?
Welsh: Mae cyllideb y gwanwyn yn darparu hwb o £150 miliwn i gyllideb adnodd Llywodraeth Cymru a £50 miliwn i'w chyllideb cyfalaf, fel y crybwyllwyd yn gynharach. Yn ddiweddar, cyhoeddodd Llywodraeth Cymru £10 miliwn y flwyddyn yn ychwanegol ar gyfer gofal cymdeithasol yng Nghymru, er mwyn helpu i dalu costau ychwanegol yr isafswm cyflog cenedlaethol. A wnaiff Ysgrifennydd y Cabinet gytuno i roi ystyriaeth gref i ddefnyddio peth o'r cynnydd yn y grant bloc i ddarparu cyllid ychwanegol ar gyfer gofal cymdeithasol yng Nghymru, os gwelwch yn dda?
English: Well, as I think I've said this afternoon already, Llywydd, Members can be assured that social care will be properly considered when the Cabinet meets to look at ways in which we are able to deploy any of the additional resources that have come to Wales as a result of last week's budget.
Welsh: Wel, fel y credaf fy mod wedi'i ddweud eisoes y prynhawn yma, Lywydd, gall yr Aelodau fod yn sicr y bydd gofal cymdeithasol yn cael ei ystyried yn briodol pan fydd y Cabinet yn cyfarfod i edrych ar ffyrdd y gallwn ddefnyddio'r adnoddau ychwanegol sydd wedi dod i Gymru o ganlyniad i gyllideb yr wythnos diwethaf.
English: I was indeed going to ask you about the impact on the block grant of the national insurance rises, particularly for small and medium-sized enterprises in rural Wales, but the smell of the rubber from that particular u-turn is still fresh in my nostrils. So, let me ask, instead: one issue that wasn't addressed in this budget that does impact on a lot of Welsh residents is that of state pension inequality for women - the WASPI campaign. Is it still the position of this Welsh Government that you are seeking a resolution of that issue, and have you had any conversations with the Chief Secretary or anyone else in the Westminster Government about addressing that in further budgets going forward?
Welsh: Roeddwn yn mynd i ofyn i chi, yn wir, am effaith y codiadau yswiriant cenedlaethol ar y grant bloc, yn enwedig ar gyfer mentrau bach a chanolig eu maint yng nghefn gwlad Cymru, ond mae arogl y gwreichion o'r tro pedol penodol hwnnw yn dal i fod yn fyw yn fy ffroenau. Felly, gadewch i mi ofyn, yn lle hynny: un mater nad aethpwyd i'r afael ag ef yn y gyllideb hon sy'n effeithio ar lawer o drigolion Cymru yw anghydraddoldeb pensiwn y wladwriaeth ar gyfer menywod - ymgyrch Menywod yn Erbyn Anghydraddoldeb Pensiwn y Wladwriaeth. Ai safbwynt Llywodraeth Cymru o hyd yw eich bod yn ceisio dod o hyd i ateb i hynny, ac a ydych wedi cael unrhyw sgyrsiau gyda'r Prif Ysgrifennydd neu unrhyw un arall yn Llywodraeth San Steffan ynglŷn â mynd i'r afael â hynny mewn cyllidebau pellach yn y dyfodol?
English: Llywydd, we were very disappointed that the Chancellor failed to take an opportunity last week to grasp that issue and to respond to the points that are very properly made by that campaign. We take the opportunities that are available to us to continue to raise matters of that sort with the Chief Secretary and with the UK Government more generally, and had hoped that the budget would have been thought of as an opportunity to redress some of the injustices that that campaign has highlighted.
Welsh: Lywydd, roeddem yn siomedig iawn fod y Canghellor wedi methu manteisio ar gyfle yr wythnos diwethaf i fynd i'r afael â'r mater hwnnw ac ymateb i'r pwyntiau a wneir yn briodol iawn gan yr ymgyrch honno. Rydym yn manteisio ar y cyfleoedd sydd ar gael i ni i barhau i drafod materion o'r fath gyda'r Prif Ysgrifennydd a Llywodraeth y DU yn fwy cyffredinol, ac roeddem wedi gobeithio y byddai'r gyllideb wedi cael ei gweld fel cyfle i wneud iawn am rai o'r anghyfiawnderau y mae'r ymgyrch honno wedi tynnu sylw atynt.
English: I thank Angela Burns for the question. The Welsh Government continues to encourage local government to conduct its business in an open and transparent manner. The current White Paper on reforming local government proposes a range of ways to further increase transparency.
Welsh: Diolch i Angela Burns am y cwestiwn. Mae Llywodraeth Cymru yn parhau i annog llywodraeth leol i gynnal ei fusnes mewn modd agored a thryloyw. Mae'r Papur Gwyn cyfredol ar ddiwygio llywodraeth leol yn cynnig ystod o ffyrdd i gynyddu tryloywder ymhellach.
English: Thank you for that answer, Cabinet Secretary. My understanding is that the current White Paper, though, has dropped the obligation for councillors to publish an annual report to increase transparency and to allow voters to see what their representatives have been doing. I wondered if you could perhaps explain that a little bit further and explain why that requirement has been watered down and, if it has, why you feel that regular and consistent reporting by all councillors on the work they undertake for those they represent is not a suitable mechanism for open and accountable government.
Welsh: Diolch i chi am yr ateb hwnnw, Ysgrifennydd y Cabinet. Fy nealltwriaeth i, fodd bynnag, yw bod y Papur Gwyn cyfredol wedi diddymu'r rhwymedigaeth i gynghorwyr gyhoeddi adroddiad blynyddol i gynyddu tryloywder ac i ganiatáu i bleidleiswyr weld beth y mae eu cynrychiolwyr wedi bod yn ei wneud. Roeddwn yn meddwl tybed a allech, efallai, esbonio rhywfaint mwy ar hynny ac egluro pam fod y gofyniad hwnnw wedi'i wanhau ac os yw, pam y teimlwch nad yw sicrhau bod yr holl gynghorwyr yn adrodd yn rheolaidd a chyson ar y gwaith a wnânt ar ran y rhai y maent yn eu cynrychioli yn system addas i lywodraeth agored ac atebol.